ΑΠΟΦΑΣΕΙΣ
Αριθμ. ΓΓΑ/30694
Ίδρυση σχολής προπονητών Ποδηλασίας Γ’ Επιπέδου στην Αθήνα.
Ο ΑΝΑΠΛΗΡΩΤΗΣ ΠΡΟΪΣΤΑΜΕΝΟΣ
ΤΗΣ ΓΕΝΙΚΗΣ ΔΙΕΥΘΥΝΣΗΣ
ΟΡΓΑΝΩΣΗΣ ΑΘΛΗΤΙΣΜΟΥ
ΤΟΥ ΥΠΟΥΡΓΕΙΟΥ ΠΑΙΔΕΙΑΣ,
ΘΡΗΣΚΕΥΜΑΤΩΝ ΚΑΙ ΑΘΛΗΤΙΣΜΟΥ
Έχοντας υπόψη:
1. Τις διατάξεις:
α) Του άρθρου 109 του ν. 4622/2019 «Επιτελικό Κράτος:
οργάνωση, λειτουργία και διαφάνεια της Κυβέρνησης,
των κυβερνητικών οργάνων και της κεντρικής δημόσιας
διοίκησης» (Α’ 133),
β) των περ. β και γ της παρ. 1 του άρθρου 3, των άρθρων 31, 31Α και 31Β και της παρ. 6 του άρθρου 136
του ν. 2725/1999 «Ερασιτεχνικός και επαγγελματικός
αθλητισμός και άλλες διατάξεις» (Α’ 121), όπως η τελευταία αντικαταστάθηκε με την παρ. 2 του άρθρου 78 του
ν. 4170/2013 (Α’ 163) και τροποποιήθηκε με το άρθρο 20
του ν. 4726/2020 (Α’ 181),
γ) της παρ.  1 του άρθρου  64 του ν.  4809/2021
(Α’ 102),
δ) του π.δ. 77/2023 «Σύσταση Υπουργείου και μετονομασία Υπουργείων - Σύσταση, κατάργηση και μετο-
νομασία Γενικών και Ειδικών Γραμματειών - Μεταφορά
αρμοδιοτήτων, υπηρεσιακών μονάδων, θέσεων προσωπικού και εποπτευόμενων φορέων» (Α’ 130).
2. Την υπό στοιχεία ΓΓΑ/673/13-01-2025 απόφαση του
Υπηρεσιακού Γραμματέα του Υπουργείου Παιδείας, Θρησκευμάτων και Αθλητισμού «Ορισμός Αναπληρωτή Προ-
ϊσταμένου Γενικής Διεύθυνσης Οργάνωσης Αθλητισμού»
(ΑΔΑ: ΨΙΥΣ46ΝΚΠΔ-ΧΝΜ).
3. Το υπό στοιχεία ΓΓΑ/9244/29-3-2024 «Ενιαίο
Κανονιστικό Πλαίσιο Οργάνωσης και Λειτουργίας των
Σχολών Προπονητών ΓΓΑ 2024-2028».
4. Τα υπό στοιχεία ΓΓΑ/30694/12.11.2024 και
ΓΓΑ/1198/20.1.2025 έγγραφα της Ελληνικής Ομοσπονδίας Ποδηλασίας (Ε.Ο.Π).
5. Το γεγονός ότι από τις διατάξεις της παρούσας δεν
προκαλείται δαπάνη σε βάρος του κρατικού προϋπολογισμού.
6. Τις υπάρχουσες ανάγκες σε προπονητικό δυναμικό
στα αθλήματα, αποφασίζουμε:
Ιδρύεται σχολή προπονητών Ποδηλασίας Γ’ Επιπέδου,
η οποία θα λειτουργήσει στην Αθήνα στο διάστημα από
τη δημοσίευση της παρούσας έως 30/6/2026 με σύνολο
εκπαιδευτικών ωρών κατά ελάχιστο, όπως ορίζεται από
τον παρακάτω πίνακα:
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
30 Ιανουαρίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 259
31.01.2025 20:14:53
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 259/30.01.2025
Άρθρο 1
ΕΠΙΤΡΟΠΗ ΔΙΟΙΚΗΣΗΣ - ΓΡΑΜΜΑΤΕΑΣ ΑΡΜΟΔΙΟΤΗΤΕΣ
Η σχολή διοικείται από πενταμελή επιτροπή, που συγκροτείται από τους:
1. ΣΚΑΜΑΓΚΗ ΑΝΑΣΤΑΣΙΑ, υπάλληλος της Γ.Γ.Α., ως
Πρόεδρος
2. ΚΑΡΑΔΕΝΙΖΛΟΓΛΟΥ ΑΙΚΑΤΕΡΙΝΗ υπάλληλος της
Γ.Γ.Α., ως μέλος
3. ΜΠΡΟΥΣΟΒΑΝΑ ΔΗΜΗΤΡΑ υπάλληλος της Γ.Γ.Α.,
ως μέλος
4. ΠΑΥΛΟΠΟΥΛΟΣ ΒΑΣΙΛΕΙΟΣ, Εκπρόσωπος της ΕΟΠ
ως μέλος
5. ΖΕΓΚΛΗΣ ΦΩΤΙΟΣ, Εκπρόσωπος του συνδέσμου
προπονητών, ως μέλος
Γραμματέας της Επιτροπής ορίζεται η ΔΗΜΗΤΡΙΟΥ
ΑΝΑΣΤΑΣΙΑ, υπάλληλος της ΓΓΑ
Στα μέλη της επιτροπής και στους γραμματείς δεν
καταβάλλεται αποζημίωση, θα παρέχουν τις υπηρεσίες
τους αμισθί.
Η Επιτροπή Διοίκησης έχει τις ακόλουθες αρμοδιότητες:
α. Εγκρίνει το αναλυτικό πρόγραμμα σπουδών (ελέγχει αν είναι συμβατό με τις απαραίτητες προδιαγραφές)
και το διδακτικό προσωπικό (ελέγχει εάν πληρούν τις
προϋποθέσεις διδακτικού προσωπικού).
β. Ελέγχει τα υποβληθέντα δικαιολογητικά των υποψηφίων. Παρακολουθεί τη λειτουργία της σχολής και τη
διεξαγωγή των εξετάσεων. Μετά την υποβολή των αποτελεσμάτων από τον Διευθυντή, η επιτροπή διοίκησης προ-
βαίνει στην επικύρωση των αποτελεσμάτων και καταρτίζει πίνακες επιτυχόντων και αποτυχόντων (συντάσσοντας
σχετικό πρακτικό). Λαμβάνει αποφάσεις για οποιοδήποτε
θέμα αφορά την εύρυθμη λειτουργία της σχολής.
γ. Οι γραμματείς της σχολής μεριμνούν για τη συγκέντρωση των αιτήσεων και των δικαιολογητικών των υπο-
ψηφίων και συντάσσουν σχετικό πίνακα. Ενημερώνουν
τα μέλη για τις συνεδριάσεις της επιτροπής και συντάσσουν τα πρακτικά των συνεδριάσεων.
δ. Ο φάκελος της σχολής που πρέπει να περιέχει τις αιτήσεις με τα δικαιολογητικά των υποψηφίων, τον σχετικό
πίνακα δικαιολογητικών, παρουσιολόγιο, τα πρακτικά
συνεδριάσεων της Επιτροπής και το πρόγραμμα Σπουδών (στον οποίο θα αναφέρονται αναλυτικά τα μαθήμα-
τα, οι διδάσκοντες και οι ώρες διδασκαλίας) παραδίδεται
εντός δύο (2) μηνών από τη λήξη της σχολής, με ευθύνη
του Προέδρου, στο αρμόδιο τμήμα της ΓΓΑ.
ε. Δημιουργεί και παραδίδει αρχείο με τα αποτελέσματα των εξετάσεων (γραπτών και προφορικών) ανά
εξεταζόμενο μάθημα (γραπτά εξετάσεων, βαθμολογίες
εξεταστών στα πρακτικά μαθήματα, κ.λπ.) καθώς και παρουσιολόγια, εργασίες προόδου, βεβαιώσεις πρακτικής
άσκησης, κ.λπ.
στ. Εγκρίνει, μετά από σχετική πρόταση της ομοσπονδίας και του Διευθυντή σπουδών, τους χώρους υλοποίη-
σης του θεωρητικού και πρακτικού μέρους που πληρούν
τις προδιαγραφές διαθέτοντας άδεια λειτουργίας αθλητικών εγκαταστάσεων, παραχωρητήριο ή μισθωτήριο.
ζ. Εγκρίνει το πρόγραμμα και τη διαδικασία των εξετάσεων (Κανονισμός Εξετάσεων) λαμβάνοντας όλα τα
αναγκαία μέτρα για την αντικειμενική αξιολόγηση των
υποψηφίων. Ενδεικτικά αναφέρεται ότι οι γραπτές εξετάσεις θα πρέπει να γίνονται με καλυμμένα τα ονόματα των
υποψηφίων και οι προφορικές εξετάσεις από τριμελή
επιτροπή. Τουλάχιστον ένα μέλος της επιτροπής διοίκησης παρίσταται σε κάθε διαδικασία εξέτασης (προφορι-
κή ή πρακτική) και δύναται να επιβλέπει τη διαδικασία
διόρθωσης των γραπτών εξετάσεων.
η. Ελέγχει, διαπιστώνει την ύπαρξη απόφασης ή βεβαίωσης ειδικής αθλητικής αναγνώρισης του/των σω-
ματείου/ων ή αν αυτό/α λογίζεται/ονται ως αναγνωρισμένο/α σύμφωνα με τις οδηγίες και τις κατευθύνσεις
του Τμήματος Αθλητικών Φορέων της ΓΓΑ και των
στοιχείων του ηλεκτρονικού αρχείου που αυτό τηρεί,
για το/α σωματείο/α που αναφέρονται στη βεβαίωση
αθλητικής εμπειρίας που εκδίδει η οικεία αθλητική Ομοσπονδία ή η οικεία ένωση (χωρίς να απαιτείται ειδικός
έλεγχος του χρόνου αθλητικής συμμετοχής σε σχέση με
την ημερομηνία έκδοσης απόφασης ειδικής αθλητικής
αναγνώρισης). Η διαδικασία που ακολουθείται προκειμένου να διαπιστωθεί η ύπαρξη αθλητικής αναγνώρισης
περιγράφεται με το υπό στοιχεία ΥΠΠΟΑ/ΓΔΥΑ/ΔΕΑΕΑ/
ΤΕΑΣΠ/428302/22809/3677/2925/18-10- 2017 έγγραφο
του αρμόδιου για τις σχολές Τμήματος. Ελέγχεται επίσης,
η εγγραφή του σωματείου στο Μητρώο Αθλητικών Σωματείων (ΜΑΣ) από το 2020 και μετά.
Άρθρο 2
Διευθυντής της σχολής ορίζεται ο ΟΙΚΟΝΟΜΟΥ
ΦΙΛΙΠΠΟΣ, Υποψ. Δρ Sporthochshule Κολωνίας.
Τεχνική Διευθύντρια ορίζεται η ΛΥΜΠΕΡΑΚΟΥ
ΜΑΡΓΑΡΙΤΑ, MSc, προπονήτρια ποδηλασίας.
Ο Διευθυντής της σχολής έχει τις ακόλουθες αρμοδιότητες:
- Εισηγείται το αναλυτικό πρόγραμμα σπουδών στην
Επιτροπή Διοίκησης και το διδακτικό προσωπικό, καθώς
και την κατανομή των διδακτικών ωρών ανά μάθημα,
λαμβάνοντας υπόψη όσα προβλέπονται για τα υποχρεωτικά μαθήματα και το διδακτικό προσωπικό στην
παρούσα απόφαση.
Επίπεδο
Διδακτικές ώρες
Διπλωματική
εργασία/
άλλες εργασίες
Πρακτική άσκηση
Διάρκεια λειτουργίας
σχολής (ελάχιστη)
Συνολική
διάρκεια
Γ
300 (270)*
(30)*
6 μήνες
διδακτικών ωρών και εργασιών.
Η διοίκηση, η διεύθυνση, η λειτουργία της σχολής και κάθε άλλη λεπτομέρεια καθορίζονται ως εξής:
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 259/30.01.2025
- Έχει ευθύνη για κάθε θέμα που σχετίζεται με τη λειτουργία της σχολής και που δεν ανήκει στον κύκλο αρμοδιοτήτων άλλου οργάνου, για το διδακτικό, εργατικό και βοηθητικό προσωπικό, για την υλοποίηση του προγράμματος,
τον έλεγχο των παρουσιών και των απουσιών των σπουδαστών (τηρώντας σχετικό παρουσιολόγιο) και γενικά την
τήρηση του κανονισμού λειτουργίας της σχολής.
- Τροποποιεί εάν χρειασθεί το πρόγραμμα, ενημερώνοντας έγκαιρα την επιτροπή διοίκησης της σχολής, το διδακτικό προσωπικό και τους σπουδαστές.
- Έχει το δικαίωμα επιβολής κυρώσεων, κατά περίπτωση, έως και την αποβολή υποψηφίου από τη σχολή
(με αιτιολογημένη εισήγησή του και απόφαση της επιτροπής διοίκησης της σχολής).
- Ελέγχει την άδεια λειτουργίας και παραχώρησης/ μίσθωσης του χώρου εκπαίδευσης και εποπτεύει τη λειτουργικότητα του, το απαιτούμενο υλικό και εξοπλισμό, καθώς και τα συναφή όργανα για την καλή λειτουργία της σχολής.
- Συνυπογράφει με τον Πρόεδρο της Επιτροπής τα διπλώματα που χορηγούνται σε όσους αποφοιτήσουν επιτυχώς
από τη σχολή.
- Υποβάλλει στην επιτροπή διοίκησης υπογεγραμμένο πίνακα αποτελεσμάτων με τους επιτυχόντες και αποτυχόντες
σπουδαστές της σχολής, καθώς και συγκεντρωτικό πίνακα βαθμολογίας των μαθημάτων στα οποία εξετάστηκαν
όλοι οι σπουδαστές της σχολής, βεβαιώσεις πρακτικής άσκησης - παρουσιολόγια κ.λπ.
- Αφού ολοκληρωθεί η σχολή, συντάσσει και παραδίδει στην επιτροπή διοίκησης συνοπτική έκθεση αξιολόγησης
με παρατηρήσεις και τυχόν προτάσεις του για τη βελτίωση του προγράμματος και της εκπαιδευτικής διαδικασίας
Άρθρο 3
ΠΡΟΓΡΑΜΜΑ ΣΠΟΥΔΩΝ
ΚΥΚΛΟΣ/ΤΟΜΕΑΣ 1
ΓΕΝΙΚΩΝ ΜΑΘΗΜΑΤΩΝ
Ώρες – επίπεδο 1
ΚΥΚΛΟΣ/ ΤΟΜΕΑΣ 2
ΓΕΝΙΚΩΝ ΜΑΘΗΜΑΤΩΝ
Ώρες – επίπεδο 1
ΚΥΚΛΟΣ/ΤΟΜΕΑΣ 3 ΜΑΘΗΜΑΤΑ ΕΙΔΙΚΕΥΣΗΣ
Ώρες – επίπεδο 1
ΑΝΑΤΟΜΙΑ
10 ώρες
ΚΙΝΗΤΙΚΗ ΜΑΘΗΣΗ
15 ώρες
ΤΕΧΝΙΚΗ ΑΝΑΛΥΣΗ
30 ώρες
ΦΥΣΙΟΛΟΓΙΑ
10 ώρες
ΟΡΓΑΝΩΣΗ - ΔΙΟΙΚΗΣΗ
ΑΘΛΗΤΙΣΜΟΥ
15 ώρες
ΕΙΔΙΚΗ ΠΡΟΠΟΝΗΤΙΚΗ
30 ώρες
ΕΡΓΟΦΥΣΙΟΛΟΓΙΑ
10 ώρες
ΑΘΛΗΤΙΚΗ ΨΥΧΟΛΟΓΙΑ
15 ώρες
ΦΥΣΙΚΟΘΕΡΑΠΕΙΑ
10 ώρες
ΑΘΛΗΤΙΚΗ
ΠΑΙΔΑΓΩΓΙΚΗ
15 ώρες
ΜΕΘΟΔΟΛΟΓΙΑ ΔΙΔΑΣΚΑΛΙΑΣ
30 ώρες
ΕΝΙΚΗ ΠΡΟΠΟΝΗΤΙΚΗ
20 ώρες
ΜΕΘΟΔΟΛΟΓΙΑ
ΑΘΛ. ΕΡΕΥΝΑΣ
20 ώρες
ΚΑΝΟΝΙΣΜΟΙ
15 ώρες
ΠΡΟΠΟΝΗΤΙΚΗ ΕΞΑΣΚΗΣΗ
30 ώρες
ΕΙΔΙΚΑ ΘΕΜΑΤΑ
15 ώρες- εκ των οποίων:
- ΑΝΤΙΝΤΟΠΙΓΚ_ 5 ώρες,
- ΠΑΡΑΒΙΑΣΗ ΔΙΚΑΙΩΜΑΤΩΝ ΠΑΙΔΙΟΥ ΚΑΙ ΠΛΑΙΣΙΟ
ΠΑΙΔΙΚΗΣ ΠΡΟΣΤΑΣΙΑΣ _5 ώρες,
- ΗΘΙΚΗ ΚΑΙ
ΑΚΕΡΑΙΟΤΗΤΑ ΣΤΟΝ ΑΘΛΗΤΙΣΜΟ_ 5 ώρες
ΒΙΟΜΗΧΑΝΙΚΗ
10 ώρες
70 ώρες
80 ώρες
ΣΥΝΟΛΟ : 150 ώρες
ΣΥΝΟΛΟ : 150 ώρες
ΕΠΟΠΤΕΥΟΜΕΝΗ ΚΑΙ ΚΑΘΟΔΗΓΟΥΜΕΝΗ
ΠΡΑΚΤΙΚΗ ΔΙΔΑΣΚΑΛΙΑ
50 ώρες
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 259/30.01.2025
Η επιτυχής παρακολούθηση συνίσταται: (α) στην παρακολούθηση μαθημάτων (παρουσίες) (β) στις γραπτές
εξετάσεις στα διδασκόμενα μαθήματα ή/και πρακτικές
εξετάσεις (για το πρακτικό μέρος των μαθημάτων ειδίκευσης) (γ) στις εργασίες προόδου (ατομικές ή ομαδι-
κές, προαιρετικές ή υποχρεωτικές, σε θέματα ή γνωστικά
αντικείμενα).
Οι ώρες των εξετάσεων δεν υπολογίζονται στις διδακτικές ώρες.
Το αναλυτικό περιεχόμενο του κάθε μαθήματος για
κάθε επίπεδο αναρτάται στην ιστοσελίδα της ΓΓΑ.
- Πτυχιούχοι ΤΕΦΑΑ και άλλων τμημάτων ΑΕΙ, καθώς
και απόφοιτοι σχολών προπονητών ΓΓΑ Γ’ Κατηγορίας
και άνω που ιδρύθηκαν το 2016 και μετά, μπορούν να
«μεταφέρουν» τις παρακολουθήσεις των γνωστικών
αντικειμένων που έχουν διδαχθεί στα υποχρεωτικά μαθήματα των κύκλων 1 και 2.
- Η εποπτευόμενη ή καθοδηγούμενη πρακτική άσκηση
(50 ώρες) πιστοποιείται με την διαδικασία την οποία ορίζει με απόφαση της η Επιτροπή Διοίκησης όπου καθορί-
ζονται οι όροι και οι προϋποθέσεις επιτυχούς άσκησης.
Ειδικότερα η πρακτική άσκηση περιλαμβάνει:
- Παρακολούθηση αγώνων της ομοσπονδίας ή με την
άδεια αυτής, οποιασδήποτε κατηγορίας, τούτο πιστοποιημένο από την διοργανώτρια αρχή (ομοσπονδία -
ένωση - σύλλογος - Ευρωπαϊκοί και διεθνείς αγώνες) με
σαφή αναφορά στις ώρες παρακολούθησης.
- Παρακολούθηση ή συμμετοχή σε προπονήσεις Εθνικών ή προεθνικών ομάδων ή των σωματείων της ομο-
σπονδίας τούτο πιστοποιημένο από την ομοσπονδία
και το σωματείο αντίστοιχα με υπογραφή προέδρου και
εποπτεύοντα προπονητή, με σαφή αναφορά στις ώρες
παρακολούθησης
Δίδεται η δυνατότητα υλοποίησης μέρους του διδακτικού αντικειμένου με εξ’ αποστάσεως εκπαίδευση έως
του ποσοστού 50% των ωρών. Η εξ’ αποστάσεως εκπαίδευση αφορά όλα τα θεωρητικά μαθήματα του 1ου και
2ου κύκλου καθώς και τα μαθήματα «ΚΑΝΟΝΙΣΜΟΙ»,
«ΝΤΟΠΙΝΓΚ», «ΗΘΙΚΗ ΚΑΙ ΑΚΕΡΑΙΟΤΗΤΑ ΣΤΟΝ ΑΘΛΗΤΙΣΜΟ» και «ΠΛΑΙΣΙΟ ΠΑΙΔΙΚΗΣ ΠΡΟΣΤΑΣΙΑΣ» του 3ου
κύκλου.
Η διάρκεια κάθε διδακτικής ώρας, δια ζώσης και εξ
αποστάσεως σύγχρονης εκπαίδευση, δεν μπορεί να είναι
μικρότερη των 45’ ακολουθώντας ολιγόλεπτο διάλειμμα.
Στην περίπτωση εξ αποστάσεως-ασύγχρονης εκπαίδευσης, δεν επιτρέπεται η διάρκεια κάθε διδακτικής ώρας
να είναι μικρότερη των 35’.
Στην απόφαση ίδρυσης της σχολής προσδιορίζονται
αναλυτικά οι τρόποι και οι όροι εφαρμογής και πιστοποίησης της εξ’ αποστάσεως εκπαίδευσης, τα γνωστικά
αντικείμενα και κάθε άλλο σχετικό θέμα, με την προϋπόθεση ότι τηρούνται όσα αναφέρονται στην παρούσα
απόφαση. Ενδεικτικά αναφέρεται ότι, πριν την έναρξη
των μαθημάτων της εξ αποστάσεως εκπαίδευσης θα γίνει παρουσίαση της πλατφόρμας και εκπαίδευση όλων
των σπουδαστών στη γενική χρήση του ηλεκτρονικού
υπολογιστή (περιήγηση στο διαδίκτυο, Windows κ.ά.)
αλλά και ειδική χρήση (εξοικείωση με τη διαδικτυακή
πλατφόρμα “Εξ’ αποστάσεως Εκπαίδευσης”), έτσι ώστε
να εκπαιδευτούν όλοι στον τρόπο λειτουργίας της. Με
τη μέθοδο αυτή θα καλυφθούν μαθήματα του Γενικού
Κύκλου Σπουδών, τα οποία είναι κοινά για όλους τους
σπουδαστές, για όλα τα αθλήματα, αλλά και μαθήματα
του Ειδικού Κύκλου Σπουδών.
Η υποχρεωτική παρουσία για την “ Εξ’ αποστάσεως
ασύγχρονης εκπαίδευσης διασφαλίζεται ως εξής: Οι διαλέξεις για τα μαθήματα που θα προγραμματιστούν με “Εξ’
αποστάσεως ασύγχρονη εκπαίδευση” θα αναρτώνται
στην πλατφόρμα. Κάθε σπουδαστής θα έχει τη δυνατότητα να κάνει χρήση των προσωπικών του κωδικών
που θα του δοθούν κατά την έναρξη της σχολής, ώστε
να εισέρχεται στην ψηφιακή πλατφόρμα της τήλε-εκπαίδευσης και να παρακολουθεί τις διαλέξεις.
Στην πλατφόρμα πέραν των σπουδαστών, θα έχουν
πρόσβαση άτομα με εξουσιοδότηση (διοίκηση σχολής,
διευθυντής/ντρια, αρμόδιο τμήμα της ΓΓΑ.). Οι διδάσκοντες καθηγητές θα έχουν την δυνατότητα να μεταφέ-
ρουν σε ψηφιακή μορφή ανακοινώσεις, την διδακτέα
ύλη, βιντεοσκοπημένη παράδοση μαθημάτων, ερωτηματολόγιο με δυνατότητα αυτόματης απάντησης, και ότι
άλλο θα μπορούσε να διευκολύνει την εξ’ αποστάσεως
εκπαίδευση.
Η εφαρμογή θα καταγράφει σε βάση δεδομένων τη
χρονική διάρκεια σε λεπτά της ώρας την παραμονή των
χρηστών σπουδαστών σε κάθε μάθημα, και τα δεδομένα αυτά θα είναι προσβάσιμα από τα εξουσιοδοτημένα
άτομα.
Άρθρο 4
ΔΙΔΑΚΤΙΚΟ ΠΡΟΣΩΠΙΚΟ - ΠΡΟΣΟΝΤΑ
Το διδακτικό - εκπαιδευτικό προσωπικό είναι:
- Για τα μαθήματα 1ου και 2ου κύκλου, μέλη ΔΕΠ
ΣΕΦΑΑ ή επιστήμονες με αντίστοιχα προσόντα (Διδακτορικό δίπλωμα με ερευνητικό ή/και διδακτικό ή/και
συγγραφικό έργο) ή κάτοχοι μεταπτυχιακού διπλώματος
ειδίκευσης στο γνωστικό αντικείμενο
- Για τα μαθήματα 3ου κύκλου, προπονητές του αθλήματος, ίδιου η ανώτερου της σχολής επιπέδου, πτυχι-
ούχοι ΑΕΙ, με προπονητικό ή/και διδακτικό έργο στο
γνωστικό αντικείμενο.
Ειδικά για τα μαθήματα «ΚΑΝΟΝΙΣΜΟΙ» και «ΕΙΔΙΚΑ
ΘΕΜΑΤΑ» μπορούν να επιλεγούν άτομα εξειδικευμένα
στο αντικείμενο η/και με ειδικά προσόντα (π.χ.διαιτητές,
κ.τ.λ.)
Το διδακτικό-εκπαιδευτικό προσωπικό της σχολής
προπονητών θα πρέπει:
α) Να έχει υποβάλλει αίτηση στη ΓΓΑ προκειμένου να
εισαχθεί στο μητρώο εκπαιδευτών των σχολών προπονητών της ΓΓΑ.
β) Να συνεργάζεται για κάθε θέμα που αφορά στην
ομαλή ενάσκηση των καθηκόντων του και την εύρυθμη
λειτουργία της σχολής με το διευθυντή της σχολής.
γ) Να παραδώσει τη διδαχθείσα ύλη με τη μορφή γραπτών σημειώσεων σε ηλεκτρονική μορφή, βάσει των
οδηγιών και προδιαγραφών που δίδονται στους εκπαιδευτές από τον Διευθυντή της Σχολής.
δ) Να παραδώσει στον διευθυντή της σχολής, με την
ολοκλήρωση της εκπαίδευσης του μαθήματος, «τράπεζα
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 259/30.01.2025
θεμάτων» συνολικού αριθμού ερωτήσεων τουλάχιστον
τριπλάσιου του αριθμού που θα εξεταστούν οι σπουδαστές. Οι γραπτές εξετάσεις αποτελούνται από ερωτήσεις
με τέσσερις (4) επιλογές απαντήσεων εκ των οποίων η
μία (1) είναι η σωστή και ο αριθμός τους για κάθε μάθημα
είναι ανάλογος με τις ώρες διδασκαλίας. Ο αριθμός των
ερωτήσεων που εξετάζονται οι σπουδαστές για κάθε
μάθημα, είναι ανάλογος με τις ώρες διδασκαλίας και
προσδιορίζεται από́ τη σχέση 4 ερωτήσεις/10 διδακτικές
ώρες ή 1 ερώτηση/2,5 διδακτικές ώρες.
ε) Να συνεργαστεί με τον διευθυντή σπουδών της
σχολής προκειμένου να εκδοθούν αποτελέσματα των
εξετάσεων εντός διαστήματος τριών (3) ημερών από
τη διεξαγωγή τους.
Στο πρόσωπο του διδακτικού - εκπαιδευτικού προσωπικού δεν πρέπει να συντρέχουν τα κωλύματα που
προβλέπονται από το άρθρο 8 του ν. 3528/2007 (Α’ 6)
σε συνδυασμό με τα κωλύματα που προβλέπονται από
το άρθρο 3 παρ. 1 περ. β και γ του ν. 2725/1999, όπως
ισχύει (καταθέτοντας σχετική υπεύθυνη δήλωση).
Άρθρο 5
ΛΕΙΤΟΥΡΓΙΑ ΤΗΣ ΣΧΟΛΗΣ
1. Η επιτροπή διοίκησης της σχολής, με αιτιολογημένη
απόφασή της, μπορεί να αλλάξει την ημερομηνία και τον
τόπο λειτουργίας της σχολής, όταν αυτό επιβάλλεται από
απρόβλεπτους παράγοντες.
2. Οι δαπάνες λειτουργίας της σχολής βαρύνουν τον
προϋπολογισμό της οικείας ομοσπονδίας. Στις δαπάνες
αυτές περιλαμβάνονται τα έξοδα που αφορούν στις μεταβάσεις των μελών και των γραμματέων της επιτροπής
εκτός Αθηνών (μετακινήσεις-διαμονή-διατροφή-άλλα
έξοδα) που θεωρούνται ως απαραίτητες (συνεδριάσεις
επιτροπής, έναρξη σχολής, εποπτεία λειτουργίας σχολής, εξετάσεις, απονομή διπλωμάτων). Στις μεταβάσεις
αυτές μπορούν να περιλαμβάνονται και υπάλληλοι της
Διεύθυνσης Αγωνιστικού Αθλητισμού Γ.Γ.Α., εάν κριθεί
απαραίτητη η συμμετοχή τους
3. Το χρηματικό ποσό για τα συνολικά δίδακτρα φοίτησης εκάστου υποψηφίου καθορίζεται στο ποσό των
450 ευρώ, το οποίο καταβάλλεται ανταποδοτικά (άρθρο 20 του ν. 4726/2020) και κατατίθεται στον τραπεζικό
λογαριασμό της Ομοσπονδίας η οποία συντάσσει τον
προϋπολογισμό της σχολής και τον γνωστοποιεί στην
επιτροπή διοίκησης της σχολής. Οι πληρωμές των δαπανών της σχολής γίνονται από την αρμόδια υπηρεσία της
ομοσπονδίας, η οποία είναι και οικονομικά υπόλογος.
4. Η σχολή λειτουργεί με την προϋπόθεση ότι ο ελάχιστος αριθμός των σπουδαστών, κατά την έναρξη των
μαθημάτων, είναι τουλάχιστον τριάντα (30) άτομα συνολικά. Με αιτιολογημένη πρόταση της ομοσπονδίας
μπορεί να λειτουργήσει σχολή και με μικρότερο αριθμό
αρκεί να είναι οικονομικά βιώσιμη.
5. Ανάλογα με τον αριθμό των υποψηφίων μπορούν
σε κάθε σχολή να δημιουργούνται τμήματα σε διαφορετικά μέρη και πόλεις, με σκοπό την καλύτερη λειτουργία
της σχολής και την επίτευξη των μαθησιακών στόχων.
Τα τμήματα αυτά μπορούν να αφορούν το σύνολο των
μαθημάτων ή μέρος αυτών και ιδιαίτερα του πρακτικού
μέρους. Ο ανώτατος αριθμός του κάθε τμήματος για τα
θεωρητικό μέρος είναι 150 άτομα και για το πρακτικό
μέρος 50 άτομα. Οι ανωτέρω περιορισμοί δεν αφορούν
την εξ αποστάσεως εκπαίδευση.
Άρθρο 6
ΠΡΟΫΠΟΘΕΣΕΙΣ ΣΥΜΜΕΤΟΧΗΣ
Οι γενικές προϋποθέσεις συμμετοχής στη σχολή προπονητών είναι:
1. Να είναι υγιής (βεβαίωση παθολόγου ή γενικού ιατρού, ιδιώτη ή του δημοσίου).
2. Να έχει ηλικία μεγαλύτερη των 21 ετών (συμπληρώνοντας το 21ο έτος της ηλικίας τους έως 31.12.2025).
3. Απολυτήριο Λυκείου ή άλλης ισότιμης σχολής
κατ’ελάχιστον, ή ανώτερης σχολής (με βάση τα όσα
προβλέπονται από το Υπουργείο Παιδείας - βεβαίωση
περί ισοτιμίας).
4. Ειδικές προϋποθέσεις συμμετοχής
α. Να είχε ενεργό συμμετοχή, ως αθλητής/τρια στο
άθλημα, με δελτίο αθλητή και συμμετοχή σε επίσημους
αγώνες ενταγμένους στο ετήσιο αγωνιστικό πρόγραμμα
της ομοσπονδίας, με βάση φύλλα αγώνων, σε αναγνωρισμένα/εγγεγραμμένα στο μητρώο αθλητικά σωματεία
οποιασδήποτε κατηγορίας, για τουλάχιστον τέσσερα (4)
έτη, την οποία βεβαιώνει η ομοσπονδία ή η ένωση.
ή
β. Να είναι απόφοιτος ΙΕΚ - «Προπονητής αθλημάτων»,
με ελάχιστη, ως ανωτέρω περιγράφεται αθλητική εμπειρία τριών (3) ετών.
Για του αποφοίτους ΣΕΦΑΑ/ΤΕΦΑΑ ή ισότιμης πανεπιστημιακής σχολής (ισοτιμία ΔΙΚΑΤΣΑ/ΑΤΕΕΝ) δεν
απαιτείται αθλητική εμπειρία.
Για την περίπτωση αθλητικής δραστηριότητας υποψηφίου έως το 1999 κατά την οποία τα φύλλα αγώνα έχουν
ολικά ή μερικά καταστραφεί ή χαθεί, η αθλητική εμπειρία
αποδεικνύεται με υπεύθυνη δήλωση του ενδιαφερόμενου αθλητή, σύμφωνα με το άρθρο 8 του ν. 1599/1986
(Α’ 75), ότι έχει συμπληρώσει την απαιτούμενη αγωνιστική δραστηριότητα κατά την επίμαχη περίοδο, συνοδευ-
όμενη υποχρεωτικά από βεβαίωση της οικείας εθνικής
αθλητικής ομοσπονδίας, με την οποία βεβαιώνεται: (α)
η αγωνιστική δράση του ενδιαφερόμενου αθλητή εντός
του διαστήματος έως το 1999 και (β) η καταστροφή ή
απώλεια των σχετικών αποδεικτικών φύλλων αγώνα,
με αναφορά στον ακριβή χρόνο και στα αίτια της καταστροφής ή απώλειας.
Στη σχολή δεν γίνονται δεκτοί όσοι στο πρόσωπο των
οποίων συντρέχουν τα κωλύματα που προβλέπονται από
τις περ. β και γ της παρ. 1 του άρθρου 3 του ν. 2725/1999,
όπως ισχύει σήμερα.
Ο έλεγχος όλων των προβλεπόμενων δικαιολογητικών
γίνεται από την επιτροπή διοίκησης και τους γραμματείς
πριν από την έναρξη λειτουργίας της σχολής.
Σε κάθε περίπτωση δεν θα γίνονται δεκτοί να παρακολουθήσουν τη σχολή όσοι δεν πληρούν τις αναφερόμε-
νες στην παρούσα απόφαση προϋποθέσεις.
Δεν επιτρέπεται σε κάθε περίπτωση η συμμετοχή στη σχολή προπονητών υποψηφίου του οποίου ο
έλεγχος του φακέλου των δικαιολογητικών δεν έχει
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 259/30.01.2025
ολοκληρωθεί ή είναι υπό αίρεση. Δεν επιτρέπεται η προσκόμιση βεβαιώσεων και κάθε είδους δικαιολογητικών
μετά τη λήξη της προθεσμίας κατάθεσης αιτήσεων και
ενστάσεων, για οποιαδήποτε λόγο.
Οι σπουδαστές οφείλουν να καταβάλουν, πριν την
έναρξη της σχολής, το ποσό των διδάκτρων συμμέτοχης που προβλέπεται, προκειμένου να είναι δυνατή η
φοίτηση τους σε αυτή.
Άρθρο 7
ΥΠΟΧΡΕΩΣΕΙΣ ΣΠΟΥΔΑΣΤΩΝ
ΧΟΡΗΓΗΣΗ ΔΙΠΛΩΜΑΤΟΣ
1. Η φοίτηση και συμμετοχή των υποψηφίων που θα
εισαχθούν στη σχολή, είναι υποχρεωτική σε όλα τα πρακτικά και τα θεωρητικά μαθήματα.
2. Κάθε παράβαση των υποχρεώσεων των σπουδαστών που παρακολουθούν τη σχολή, συνεπάγεται την
επιβολή σχετικών κυρώσεων από τον διευθυντή της.
3. Οι συνολικές ώρες υποχρεωτικής παρακολούθησης
των μαθημάτων της σχολής για κάθε υποψήφιο, δεν μπορούν σε καμία περίπτωση να είναι λιγότερες του 95%
των συνολικών ωρών διδασκαλίας.
4. Δίπλωμα της σχολής προπονητών έχουν δικαίωμα
να αποκτήσουν όσοι κατέχουν όλα τα απαραίτητα δικαιολογητικά και περάτωσαν με επιτυχία τις θεωρητικές και
πρακτικές εξετάσεις.
5. Τα Διπλώματα παραδίδονται στους επιτυχόντες από
το αρμόδιο Τμήμα της ΓΓΑ.
6. Τα διπλώματα εκδίδονται με δαπάνη της οικείας
ομοσπονδίας και ελέγχονται από τη ΓΓΑ ως προς τη
νομιμότητα. Το κάθε δίπλωμα για να θεωρείται έγκυρο
φέρει σφραγίδα και αρίθμηση από τη ΓΓΑ.
7. Ο τύπος των διπλωμάτων και τα όσα αναφέρονται
σε αυτά είναι κοινός και σύμφωνος με πρότυπο που παραδίδει το αρμόδιο τμήμα της ΓΓΑ.
Άρθρο 8
ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ
Οι υποψήφιοι πρέπει να υποβάλλουν τα παρακάτω
δικαιολογητικά:
1. Αίτηση ενδιαφερομένου.
2. Ιατρική βεβαίωση υγείας παθολόγου ή γενικού ιατρού (δημοσίου ή ιδιώτη).
3. Απολυτήριο εξατάξιου Γυμνασίου ή Λυκείου ή άλλης
ισότιμης Σχολής (με βάση τα όσα προβλέπονται από το
Υπουργείο Παιδείας - βεβαίωση περί ισοτιμίας). Όσοι
διαθέτουν πιστοποιητικό σπουδών Δευτεροβάθμιας
εκπαίδευσης της Αλλοδαπής, απαραίτητη προϋπόθεση
είναι η διαβάθμιση αυτών και αντιστοιχίας με το απολυτήριο του τριταξίου Ελληνικού Γενικού Λυκείου. Ως
εκ τούτου θα πρέπει οι κάτοχοι αυτών να απευθυνθούν
είτε στην Γενική Γραμματεία Παιδείας και Θρησκευμάτων
Διεύθυνση Παιδείας Ομογενών Διαπολιτισμικής Εκπαίδευσης Ξένων και Μειονοτικών Σχολείων/Τμήμα Σπου-
δών Προγραμμάτων Οργάνωσης και Μαθητικών θεμάτων (ΔΙΠΟΔΕ ΞΜΣ) ή στις Διευθύνσεις Δευτεροβάθμιας
Εκπαίδευσης του τόπου διαμονής τους προκειμένου να
τους χορηγηθεί η σχετική βεβαίωση.
Σημείωση: Οι πτυχιούχοι ΑΕΙ-ΤΕΙ και ΙΕΚ μπορούν να
προσκομίσουν τον τίτλο σπουδών τους. Σε περίπτωση
ξενόγλωσσου πτυχίου ή διπλώματος θα πρέπει να προσκομιστεί η αντιστοιχία ή ισοτιμία αυτού.
4. Υπεύθυνη δήλωση (άρθρο 8 του ν. 1599/1986) «περί
μη άσκησης ποινικής δίωξης και περί μη παραπομπής
σε ποινική δίκη».
5. Φωτοτυπία αστυνομικής ταυτότητας (δύο όψεις) ή
διαβατηρίου.
6. Άλλα δικαιολογητικά που προβλέπονται στις ειδικές
προϋποθέσεις συμμετοχής.
- Βεβαίωση αθλητικής εμπειρίας από την Ομοσπονδία
(με επισυναπτόμενα επικυρωμένα φύλλα αγώνων) ή/και
- Άλλα έγγραφα ως ορίζονται στις ειδικές προϋποθέσεις συμμετοχής (ΤΕΦΑΑ/ΙΕΚ/) ως ορίζεται από τις ειδικές
προϋποθέσεις συμμετοχής
Για τη «μεταφορά» μαθημάτων απαιτούνται:
Για πτυχιούχους ΤΕΦΑΑ, ΑΕΙ - ΤΕΙ
- Πτυχίο
- Αναλυτικό πρόγραμμα σπουδών και αναλυτική βαθμολογία
Για απόφοιτους σχολής προπονητών Γ’ Επιπέδου και
άνω της ΓΓΑ οι οποίες ιδρύθηκαν μετά το έτος 2016
απαιτείται:
- Φωτοαντίγραφο του διπλώματος
Το Τμήμα Προπονητών και Εκπαιδευτών Αθλημάτων
της Γ.Γ.Α. θα αναζητήσει αυτεπάγγελτα την ποινική κατάσταση του υποψηφίου από την αρμόδια εισαγγελική
αρχή. Εναλλακτικά και για την ταχύτερη διεκπεραίωση
των αιτημάτων, οι ενδιαφερόμενοι μπορούν να εκδώσουν αντίγραφο ποινικού μητρώου γενικής χρήσης μέσω
του ιστότοπου: www. gov.gr και να το υποβάλουν ώστε
το αρμόδιο τμήμα της ΓΓΑ να προβεί σε επαλήθευσή του.
Η υποβολή της αίτησης γίνεται υποχρεωτικά ηλεκτρονικά στην ιστοσελίδα της Γενικής Γραμματεί-
ας Αθλητισμού: https://eservices.gga.gov.gr/case/
sxoli-proponiton/description/πατώντας το εικονίδιο
«Σύνδεση».
Άρθρο 9
Κάθε θέμα (τεχνικό - λεπτομερειακό) που δεν προβλέπεται στην παρούσα απόφαση, ρυθμίζεται με απόφαση
της επιτροπής διοίκησης της σχολής με αιτιολογημένη
απόφαση.
Η δαπάνη θα βαρύνει τον προϋπολογισμό της οικείας
Ομοσπονδίας.
Από τις διατάξεις της απόφασης αυτής δεν προκαλείται
δαπάνη σε βάρος του κρατικού προϋπολογισμού.
Η απόφαση αυτή να δημοσιευθεί στην Εφημερίδα της
Κυβερνήσεως.
Μαρούσι, 23 Ιανουαρίου 2025
Ο Αναπληρωτής Προϊστάμενος
της Γενικής Διεύθυνσης
ΒΑΣΙΛΕΙΟΣ ΚΑΚΚΟΣ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 259/30.01.2025
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20250200259.pdf | Tokens: 26276]